6

ISIGIDIMI SAMAXOSA, JUNE 1, 1883.

kulitini malungana nokuzinyulela, kodwa umtwalo lo ngonge si nga- wupepi ngofana nje.

U-Dr. Johnston wati kufuneka kunyulwe umntu oku lentanga iqinileyo, owomel le umzimba nentliziyo, owazana nabantu, nenteto nengcinga azabe lilizwe. Ovela pesheya umntu okunye angaziswela ezo zokuqala zimbini, ezilandelayo aku tandatyuzwa. Pesheya lomsebenzi wobu Bishop ukolisa ukunyulelwa amadoda aselekulile. E Scotland ingxam yomsebenzi owenziwayo apa ukolis’ukungaziwa. Intlanganiso nge inga tumeli ukuba inokuzinyulela. Indawo yokuba kwe si sitili abafundisi baya sebenza xopo, yalata ukuba bafanelekile ukunyulwa.

U Major Elliot uvakalise ngokukulu indawo yokuba i-Bishop ekoyo inge ipunyuzwa umzimba nentliziyo : lendawo ikaulezelwe. Irem nte kwe si sitili injenge nqanawa epakamise amaqiya abika isixaki. Igcisa lentsunguzi yamanzi kufuneka liko *ngoku.* Intlanganiso nge ingawu pepi umtwalo woku nyula nakuba, abati makutunyelwe pesheya besitsho betatela ezimveni ezizizizo nezipilileyo. Amagqiza abanyuli akapepani nokuzinyulela amalungu e Parliament. Bako abantu abati mabafunelwe ngabanye abafazi bokubatshata, kunga dli nga kulunga. Lentlanganiso iyamazi uhlobo lomntu ofunekayo. Ekaya ngapa alwa ziwa. Umntu ofunekayo a singuye ekufuneka ebuye waqeqeshelwa umsebenzi wake. Abantu belilizwe ngabantu ababuntwana, abehle bazekaneke, naba kumatele emasikweni okoko babo, bem dweba umfiki. Ukuba i-Bishop iyakwazi ukuteta kwabo ingaba yiyona nto iyiyo, kukona angancwinelana nabo. Umntu usuke ngati usisidenge aku soloko eteta nge tolike. Isondlo somncedisi okunye singaba lula, ukuba kute kwa nqaba ukufumana umfundisi we kerike entsha yase Mtata e-England, kunganqaba ngokunye ukufumana i-Bishop, nenga soloko eyintloko kuba veleli bezixakeko ezingemali.

U-Revd. T. W. Gbeen ugalele kwe liti si si lungiso siphene Walate indawo yokuba kungati kunyulwe pesheya umntu ongafanelanga lendawo ingamhlalisa kakubi umpati sitili.

U-Mr. Wylde upendule, wati, ukufumana umntu ovela Pesheya ngati kukona kungenza e si sitili sazeke Pesheya. Akayi vumanga indawo yokuba ukunyula Pesheya nge Archbishop ikukupepa umtwalo. Izazi zi kandanisene Emtata ngo hlobo lokuba bona e-Kokstadt bangazi noko kuba kukona kwe si sitili ongafanelekayo enyuliwe ; kodwa ke ukuba uko londawo iyatakazeleka.

Ngoku cetyiswa ngu mo melezi wake ongu Archdeacon Button, u-Mr. Wylde wati uyayi yeka kambe indawo abe yi quba; ngoko intlanganiso yahambisa indlela yokuzinyulela.

U-Revd. E. L. Coaxes, ucele u-Revd. B. L. Key ukuba ake ashenxe. Kube njalo ke. Uhambise wati abafundisi lendawo bayicinga kwa mhlana i-Bishop yagula. Kuqala bati bonke imixelo bayi bekisela kulowo uminyaka imashumi mabini anesihlanu eku lomsebenzi we si sitili, note ukuze esi sitili sibeko kwa ngomsebenzi wake owatabata e Sidutyini waya ku ma nge lama Mpondo. Ngumnyaka endaka ndateta naye ngalendawo. Impendulo yake yaba yeti aka zitsho ukuba kungamfanela ukwamkela lomsebenzi xa kungelilo ilizwi elinye le si sitili. Kwati ndaku yibekisa lendawo kuba fundisi kwabako abati, umsebenzi ungaba nzima kulowo ubuninzi beminyaka abu pelelisele ekusebenzeleni inkosi yake. Indawo yoku nyulelwa yaveliswa, yabuya ya kweleliswa. Lomnumzana usand’ukupuma siyamazi sonke. Zini nzi indawo azi gciseleyo nakuba ziko indawo esinga zingaba kokunye. Wendele ekwa zananeni nencwadi, ute tonono, enentembeko. Inteto yama xosa uyigqibile ukuyazi, unokuyazi imvo-imvo yabantu. Uno ku ngena kwa ngoku emsebenzini sonke apa singatanda ukuya kuye xa sifunai cebo. Ndaka ndaba angati ngokwazana nacala linye el sitili, akange ncwinelanenaso sonke. Kodwa wati akubuya ekutyeleleni elinye icala lesi sitili wabuya ezele lupapano lomsebenzi awubone apa. Abo abazaziyo into eziyiyo izihlobo zake Pesheya abange kalazi. Ingxelo zake azibalayo ngomsebenzi welilizwe apa zahlala zincomeka ngapezulu koninzi Iwengxelo ezi lolohlo. Abantsundu baya kuvuya bakuva ukuba kunyulwe yena. Uyatandwa ubekiwe ngabo bonke aba- mhlope abamaziyo ; i Bishop naye nge inyule yena ukuba ibi zenzela, ekubonakalangoku mbizakwayo, mnyaka mnye okokuba eze kumnceda ese simeni so bu Priest. Lendawo nayo ke inkulu ngokuba akuko apa ongati anyule umntu onge sebenzi kuhle nomnini sitili. Indawo ezi- balulweyo encwadini yo Mongameli omkulu ose Kapa unazo ngoku ncomekayo, ‘umntu osimilo singcwele opeleleyo elukolweni, igcisa ekufundiseni ofaneleyo ukuba ngumpati, otetelwe kakuhle nangaba nga pandle, kwa nangabo abakuyo i-remente. Ndibekisa eliti, u Revd. Bransby Lewis Key ma ka nyulwe abe yi Bishop engum ncedisi ku Right Reverend Henry Bishop yase St. John’s, Emaxoseni.”

U-Revd. T. W. Green wayi nika isomelezo lendwo esiti, umntu okade esebenza ngoku ncomekayo uti anikwe ubugosa ezi kerikeni zetu ezizi nkulu, abe ke enikwa ituba lokuba ati kefu ngobuhandiba, kodwa u Mr. Key endaweni yoku simtwesa umsebenzi ongapezulu, u-Mr. Key ngumntu enditi ndakum kangela nditi uwufanele kakulu umsebenzi wokuba yi Bishop engumncedisi, nokuba abe ngote qeke pambili kuso i sitili esi. Angavuya intlanganiso ite yamomeleza ngezwi elinye lesi telelo ekumvumeni.

U-Revd. W. M. Cameron, walata indawo yokuba ngendawo yokuba u-Mr. Key ebululeni bake waqeqeshelwa umsebenzi wokuba abe yi *ngati* yama lala, uwufanele kakulu ngbko umsebenzi woku pata esi sitili, ekubeni eqeliswe umsebenzi wezandla, kuba apa okwe nene kufuneka i-Bishop “ inyamezele ubunzima.” Kanjalo u Mr. Key ungum bulawelwa lukolo, ngendawo yokuba wala hlekelwa yi mpahla eninzi ngenxa ka Kristu. Lendawo isi ncomo kunge ku Tixo kupela kodwa nasebantwini—nakubantu bake abamncomayo bembeka, ngokuba yati indlu yake itshisiwe, nempahla yake yonakele, engatanga sele hlala Pesheya azifunele indawo emnandi yokuhlala, kodwa ute wabuyela kwa sebantwini bake : waba ngohleli elula ekuba ncedeni abobantu ba tshabisa umzi wake. Kanjalo bamtelela kuhle nabangapandle ekubonakala ngama zwi ka Mditshwa, akubikelwa ukubulawa ko mvangeli ontsundu wase Mbokotwana wati, Ukuba u Kilasi (umfo ka Lutseke) bambulele, no Key, ngebe m’bulele. Kubonakele ukuhlonipeka kuka Mr. Key ku Mditshwa, xa ati akuko nto ingenziwa ngum- sindo engadlula ukubulawa kuka Key. U-Rev. A. G. S. Gibson, wati Sekudlele inyanga i-Bishop iti kuye ingavuya kakulu inoku sebenza no Mr. Key.

U-Major Elliot ute lomntu ubalulweyo ngati angatandwa ngabo bonke abantu abakwe so sitili, u-Mr. Key ngumntu ote tonono, we nyaniso, igora elinesi bindi, nom Kristu wenene, nomfo onesitomo. Uku kangeleka kwake kuyamtandekisa kwaba ntsundu, kuba abanye bati umntu one sitomo ngo tandwayo ngu Somandla. Ukomelela komzimba kufuneka kakulu kwelilizwe lehambo ezinde, lobushushu, nenguqu-nguqu yokubanda nemfudumalo. ’Nene angalala elukukweni aqumgqe umbona kugxadekile. Ngumntu oli kade libona, oncwinelana nendidi zonke zabantu. Ngumkristu onyamekileyo, umntu opikelela apo kutsho intliziyo kube kupelile, omzimba unjubaqa. Ukuba besinga jikeleza ilizwe lonke, umhlaumbi be singayi ku fumana ofanele lomsebenzi ngapezu kwake.

Kute ke kwakubekiswa entlanganisweni yati lendawo yatelelwa nga- ma gqiza amabini abafundisi, nama remente ngoku yi vuma, akwabiko utini.

Ute akubuya u-Revd. B. L. Key, kwa lesehwa ngomnye wababali ingxelo yokunyulwa kwake, ebibalwe ezincwandini ezimbini, ate umongameli wabeka igama lake kuyo, enye ibe yeyokutunyelwa ku Mongameli e Kapa, enye ibe yeyokugcinwa encwadini yemi cimbi ya lomzi.

Kwatiwa u-Archdeacon Badnall wase Kapa maka celwe ukuba abe ngoya kuba tetela lentlanganiso, entlanganisweni eyomenywa ngu Mongameli ose Kapa, yokwenza imvumo esi sigqibo yolunyulo, nje- ngokuba isitsho imiteto (canons) ye remente.

Lomsebenzi wafezwa ngoku culwa kweculo u-Siyakudumisa Tixo, nange sitamsenqeliso esanikwa yi Bishop ye si sitili.”

IZINTO NGEZINTO.

I-Parlamente iyakuhlangana ngomhla we-27 ka June.

Kuma Ledi.—Isaziso sika A. B. C. kweli pepa nosifu- mana sinencasa kuni.

Ihambo ka Hon. J. X. Merriman ayitabate ngo May, esi- ya kuhlangana ne Rulumente ya Pesheya ngemicimbi yase Lusutu, siva ukuba iya kudubula kokulungileyo.

Ema Mpondweni.—Okwangoku indaba zininzi ezivela kweli kodwa kunqabile ukucalula ubuxoki enyanisweni. Ukuba bekuko nto ibungozira siyibonayo, ngesibazisa abafundi betu.

U Rulumente siva ukuba ucebisa ama Mfengu akwisitili sase Qonce ukuba aye kuma kumandla otile wakwa Gcaleka. Ukuba samvisisa kakuhle u Mr. Sauer ngati lomhlaba baunikwa ngesisa.

Ngo-30 May, kwi Library yase Lovedale kwaba ko intlangano ngamanzi ashushu iqukwe ngu Rev. Dr. no Mrs. Stewart, yokubulisa u Mr. McGillivray, opete aba cweli, ovela e Scotland. Abamhlope abapete umsebenzi apa ne zityudeni ezipambili zazimenyiwe.

INCWADI ZABA BALELI.

EPENDULA U M.P.

Mr. Editor,—Nkosi yam kaundincede undifakele lamazwana endiwa- bekisa malunga nenteto ka Mr. M. P.

Ke lenteto yetu ndifuna ukuba iqondwe ngawo onke amanene ohlanga lwakowetu kuba kubonakala ngoku ngati iyaduka inqu yento kubonakala kanjako ukuba u Mr. P. uhla nomcinga, nenteto yake iyadlokova kuba kuti kwakutiwa pendula apa Mr. P. esuke umtsi akupendula eyake into, esekubonakala ukuba amazwi etu kuye anjenge perule (pearls) pambi kwe hangu.

U Mr. P. waqala wateta ngokuzimela kwezikula zabantsundu, londawo ndingati yamkelwa ngabo bonke, nam noko andiyicasanga kakulu, noko ndandisiti ixesha alikafiki. Ezona ndawo sizicasileyo ku Mr. P. endingati ngapandle kwentloni bonke bazicasile, zezi ati i Titshala ezimfundo inganeno kweyake nga ‘ Matye ’ mazikutshwe emsebenzini. Eyesibini indawo yile ati abafundisi abamhlope liqela elingateni nokunyuka komnyama ; zezindawo ke ezivelisa olu dushe, ezindawo ke zezi ati umfo ka P. ‘ *Here I fix my foot ’* so help me Bob.

Ezindawo ke zombini zindawo ongazifumana futi-futi zipuma emilo- nyeni yamadoda atiye umntu ontsundu ngebala kuba emnyama, tabata inteto ka Rev. G. Brown e palamenteni, tabata inteto ye Afrikander Bond, tabata inteto yamafama nenye impi etiye umntu ontsundu, mandipete ngeyo Messrs M. P. no D. Ross ababonakala ukuba baza kuba ngamalungu amatsha eliqela, yonke lempi iti imali ecitelwa kwizikula zabantsundu *iyotiwa.*

Abantu abatiye abantu abantsundu wofika beteta kakubi ngabafundisi abamhlope abapakati kwabantsundu, besiti lento umntu omnyama selesiti nje wakumkaba ngasemva asuke ati endaweni yokuti danke basi aye ematyaleni woniwa ngabafundisi abamhlope.